( 388 ) 



en a bien ouvret. Quant ledist prouvost (entendit) soy ainsi 

 ranpronner , il s'en argua et prist ledist homme par le quevai- 

 che, comme s'il le veussist estranner, et commanda a siergans 

 qu'il le mesissent en prison , en le fosse. Dont le prirent lesdis 

 siergans et le voloient enmener , quant il prist a cryer : Bonne 

 gens, me lerres-vous enmener? chou que j'ai dit, je 1'ay dit 

 ousi bien pour vous que pour my. Dont coururent pluiseur 

 gens et le rosterent a dis siergans, malgreleprouvost,puis pri- 

 rent a cryer : alarme ! alarme ! Dela s'enfuyrent-il vier 1'os- 

 tel mestre Piere d'Orgimont, lequel avoit aporte le mandement 

 de leditte gabielle, a le requeste d'auquns des plus grans de 

 la ville; mais il ne le trouverent point, car il s'estoit tout en 

 haste partis de le ville, et en aloit viers Paris. Dela revinrent-il 

 tout escauffes au bieffroit pour sonner le bancloq que pour le 

 quemune armer et eus asambler, mais il trouverent le corde 

 coppee ; dont monterent aucuns tout hault sieres (sur) les clo- 

 ques et sonnerent le bancloqque et le vingneron tout ensamble, 

 que onques ne joquerent jusques Tendenyiin au cler jour. 



Quant le gouvreneur et cheus qui estoient en halle oyrent le 

 bahay , cascuns s'enfuy que mieux mieux , et s'alla ledit gou- 

 vreneur muchier en le glisse Nostre Dame, et demora la le 

 nuitie; et les aultres bourgeois de la ville s'aloient muchier, 

 cascuns la il cuidoit estre plus seurement. 



Dou bieffroit alerent celle gent viers le court 1'evesque pour 

 rompre les prisons et laisser les prisonniers hors, et aussy pour 

 y cuidier trouver ledit Piere d'Orgimont. Dont vint le vesque 

 centre euls pour les voloir repaissir, et leur dist : Biau se- 

 gneur, soyes a vo pais, et je vous promaic sur a pierdre me 

 n'evesquiet, que le gouvreneur et my ferons tant par deviers 

 le roy que lesdittes gabielles seront misses au nient ; car sachies 

 que che n'a point este par le gouvreneur, car c'est un boin 

 loyel chevallier , mais il lny faloit obeir au mandement que le 

 roy luy avoit envoyet , puis que nus ne le contredissoit. 



Apries ches parolles partirent celle gent du vesque, mais 

 ains qu'il partissent , il alumerent pluiseurs falos, car il estoit 



